بشریٰ گوہر

بشریٰ گوہر  (ولادت: 5 مئی 1961ء) ایک پاکستانی سیاست دان ہیں جنھوں نے 2008ء سے 2013ء تک پاکستان کی قومی اسمبلی کی رکن کی حیثیت سے خدمات انجام دے چکی ہیں۔ بشریٰ پشتون تحفظ تحریک (پی ٹی ایم) کی ایک سرگرم کارکن ہیں، یہ پاکستان کے قبائلی علاقوں میں رہنے والے پشتونوں کے لیے انسانی حقوق کی سماجی تحریک ہے۔ وہ پہلے عوامی نیشنل پارٹی کی سینئر نائب صدر تھیں۔

 سوانح 
بشریٰ گوہر 5 مئی 1961ء کو پاکستان کے صوابی میں ایک پشتون گھرانے میں پیدا ہوئیں۔ انھوں نے جامعہ پشاور سے معاشیات کی تعلیم حاصل کی اور ریاست ہائے متحدہ امریکا چلی گئیں جہاں انھوں نے 1991ء میں ولیمنگٹن یونیورسٹی سے ہیومن ریسورس مینجمنٹ میں ماسٹر ڈگری حاصل کی اور اس کے بعد یونیورسٹی آف پنسلوانیا سے ہندیات میں پوسٹ گریجویٹ کی سند حاصل کی۔ پاکستان واپسی پر، انھوں نے اقوام متحدہ ترقیاتی پروگرام، یو ایس ایڈ اور یوکے ایڈ کے ساتھ مشیر کی حیثیت سے کام کیا۔ وہ قومی کمیشن برائے وقار نسواں کی رکن بن گئیں اور 2003ء تک رہیں۔

 سیاسی زندگی 
 2008ء کے عام انتخابات 
بشریٰ گوہر 2008ء کے پاکستانی عام انتخابات میں خیبر پختونخوا سے خواتین کے لیے مخصوص نشست پر عوامی نیشنل پارٹی کی امیدوار کی حیثیت سے پاکستان کی قومی اسمبلی کی رکن منتخب ہوئی تھیں۔

2016 سے 2018ء تک، انھوں نے عوامی نیشنل پارٹی کی سینئر نائب صدر کی حیثیت سے فرائض سر انجام دیے، 12 نومبر 2018ء کو ان کی پارٹی نے ان کی رکنیت معطل کردی۔

 حوالہ جات 

زمرہ:1961ء کی پیدائشیں
زمرہ:اکیسویں صدی کی پاکستانی خواتین سیاست دان
زمرہ:اکیسویں صدی کی خواتین سیاست دان
زمرہ:بقید حیات شخصیات
زمرہ:پاکستانی ارکان قومی اسمبلی 2008ء تا 2013ء
زمرہ:پاکستانی فعالیت پسند برائے انسانی حقوق
زمرہ:ضلع صوابی کی شخصیات
زمرہ:عوامی نیشنل پارٹی کے سیاست دان
زمرہ:جامعہ پشاور کے فضلا
زمرہ:فضلاء جامعہ پنسلوانیا
زمرہ:قومی اسمبلی پاکستان کی خواتین ارکان